钦定古今图书集成/方舆汇编/职方典/第1494卷 > 顺宁府物产考 通志
## 钦定古今图书集成/方舆汇编/职方典/第1494卷 > 顺宁府物产考 通志

府总

猩猩果　色红，味酸，子即酸枣仁。

斑竹　出云州

濮竹　：即《南中志》所谓节去一丈，可受一斛者。今产不过去二、三尺，受升合而已。

长鸣鸡　：身小形昂，其鸣无时，声异常鸡。矮犬　毛深足短，即《竹书》所载矮狗。

绿鸠　　　　漆　　　　　《芦子》。

脆蛇　，见人则断，人去复续。取而干之，可治肿毒。

蛤蚧　出云州

“棉花　” 出《云州》。

蔗　州中原无此。有宾川客人游州境，携种数本植之。乡人因学以蔗水熬糖易米。

线竹　：猛赖箐有之。彝人用刀刮之，缕缕如麻，可以绞索，可以织履。

鹦𪃿　，州中无此。至冬月，漫乃江一带，往往数百为群飞来。彝民用胶粘取，以供七著，非冬月，则无有来者。

飞鼠　，即鼯鼠也。腹堂有皮，宽垂如人披袈裟然。树枝相离数丈，即飞而过，但不能远。猛缅交界处有之。

木棉花　，俗名“扳枝花” ，山箐内常有之。株干粗大，枝叶希疏，叶如核桃树叶，花似山茶花，可食。花谢结成蓓蕾，至四月间如大拳。烈日晒开，其子带绒飞出，宛如柳絮幔天飞舞。其绒长一、二

寸，洁白有光，胜于竹棉。好事者收取十数斤，装入筐，其子不用车压，止用手在筐内徐徐扰之，子在下，绒在上，绒装裀褥，煖而温。

茉莉，花　三四月间甚放，春秋冬三季亦间有之，香味逊于闽中者。其株干稍似藤，殊少亭亭直立之概。

素馨花　：《段氏王》滇时，有王名素兴者，善植花卉，常率歌妓谐客游宴，惟此花遇歌舞则似能舞，王极爱之，故名“素兴” ，俗讹为“素馨。”

《花上花　》叶如山桑，花如杜鹃。有台，花心内复生一朵，若层台然。严冬时盛开，三序亦常有之，即佛桑花。

桑寄生　各村俱有。寄生而桑上者为佳，入药为良。每于枝干上无因而生，如草、如藤，亦能开黄白花，结子如莲实。

《树头花　》，年久枯木上所生，状似吉祥草而叶稍大。开花如蕙，一茎有花十馀朵，其香逊于“幽兰。”

雪兰　：树上所生，与树头兰相彷，色白而香。